stanford-oval/wikipedia huggingface dataset:
אלכס דימיטריאדס
ביוגרפיה

דימיטריאדס נולד בסידני וגדל בארלווד. הוריו היגרו מיוון, והוא היה הצעיר מבין שלושה אחים.
רבים מהתפקידים אותם גילם היו של אוסטרלים ממוצא יווני, ובכלל זה גם תפקידו הראשון, בסרט "The Heartbreak Kid"‏ (1993), בו גילם את התפקיד הראשי. ב-1994 גילם דמות דומה בעונה הראשונה של סדרת הטלוויזיה "תיכון הלבבות השבורים", שהייתה ספין אוף של הסרט. ב-1995 השתתף בסדרת הטלוויזיה "Blue Murder", וב-1998 גילם שוטר ממוצא יווני בסדרת המשטרה "הצד הפראי" לצד אבי קורניש.
ב-1998 שב למסכי הקולנוע, כשגילם את דמותו של צעיר הומוסקסואל ממשפחה יוונית-שמרנית, בסרט "Head On". על תפקידו זה זכה בפרס המבקרים האוסטרלים בקטגוריית השחקן הטוב ביותר, והיה מועמד לפרס מוסד הקולנוע האוסטרלי. בשנת 2001 היה מועמד לפרס מוסד הקולנוע האוסטרלי בקטגוריית שחקן המשנה הטוב ביותר, על תפקידו בסרט "La Spagnola".
בשנת 2002 שב לגלם דמות שוטר, בסדרת הטלוויזיה "Young Lions". באותה שנה השתתף לראשונה בסרט הוליוודי, "ספינת רוחות".
בשנת 2005 השתתף בסרט הוליוודי נוסף, "הג'יגולו מת מצחוק 2: ג'יגולו אירופאי".
בשנת 2007 ביצע הופעת אורח בתור ג'וליאן בעונתה השלישית של סדרת הדרמה "הדרך לאהוב".
בשנת 2008 השתתף בסרט היווני "To gamilio party". באותה שנה השתתף גם בסדרת הטלוויזיה "Underbelly" שעסקה במלחמות הכנופיות במלבורן.
בשנת 2011 גילם דמות נוספת של אוסטרלי ממוצא יווני, בסדרת הטלוויזיה עטורת הפרסים "הסטירה". על תפקידו בסדרה זכה דימיטריאדס בפרס מוסד הקולנוע האוסטרלי בקטגוריית השחקן הטוב ביותר, וכן היה מועמד לפרס לוגי.
בשנת 2014 שיחק בסרט הטלוויזיה של הערוץ האוסטרלי ABC,‏ "Carlotta", ביוגרפיה על קרלוטה (אנ') כוכבת קברט טרנסג'נדרית ידועה מניו סאות' ויילס.
בשנת 2015 שיחק בדרמה "Ruben Guthrie" לצד ברנטון ת'ווייטס, וגילם את המורה מאט באשיר במיני-סדרת הדרמה "המנהל".
בשנת 2016 השתתף לצד אנה טורב בסדרת הטלוויזיה - המותחן הפוליטי "עיר סודית" ברשת Fox Showcase האוסטרלית ובהפצה בינלאומית בנטפליקס. ב-2019 שב לשחק בעונתה השנייה של הסדרה.
בשנת 2017 שיחק לצד הוגו ויבינג בסדרת הדרמה "שבעה סוגי עמימות" של רשת ABC האוסטרלית; וזו מבוססת על ספר באותו שם מאת אליוט פרלמן.
בשנת 2018 שיחק בסדרת הטלוויזיה "ארצות הגאות", סדרת מקור של שירות נטפליקס. שיחק גם במיני-סדרת הדרמה "הבכי", הפקה משותפת בין אוסטרליה לבריטניה, בתפקיד הבלש פיטר אלכסיאדס.
בשנת 2020 שיחק לצד הארייט וולטר ופרנסס או'קונור בסדרת הדרמה "The End" בדמותו של ד"ר ניקוס לומידיס.
בשנת 2021 גילם את קירק גילברט בסדרת הדרמה "גרייס המופלאה" מבית ערוץ 9.
בשנת 2022 החל לשחק בתור קוסטה פניגיריס בסדרת הטלוויזיה "התייר" של רשת ה-BBC.
ביוגרפיה > בתיאטרון

בנוסף לקריירה הקולנועית והטלוויזיונית, הופיע דימיטריאדס מספר פעמים על בימות התיאטרון. בין המחזות בהם השתתף: "האישה עם עיני הכלב" (2004), "קיסר סידני" (2006)", "שומר הלילה" (2007) ומחזה המבוסס על הסרט "איש הגשם" (2010).
צ'זלי בונסטל

| --- | --- |

 לידה:  1 בינואר 1888 סן פרנסיסקו, ארצות הברית 
 פטירה:  11 ביוני 1986 (בגיל 98) כרמל ליד הים, ארצות הברית 
 תקופת הפעילות:  1944–1999 (כ־55 שנים) 
 פרסים והוקרה:  פרס קלפמקה-רוברטס (1976)  פרס הפנטזיה הבינלאומי (1951)  היכל התהילה של המדע הבדיוני והפנטזיה (2005)  היכל התהילה הבנילאומי של החלל (1989) 
 בן או בת זוג:  Ruby Helder 
 
צ'זלי נייט בונסטל ג'ר. (באנגלית: Chesley Knight Bonestell Jr;‏ 1 בינואר 1888 – 11 ביוני 1986) היה צייר, מעצב ומאייר אמריקאי, נודע לרוב בשל ציורי החלל שלו. ציוריו נתנו השראה לתוכנית החלל האמריקאית, היו (ועודנם) בעלי השפעה רבה על המדע הבדיוני ואיורו. בשל חלוציותו בתחום זה, בונסטל נחשב יחד עם אמן החלל הצרפתי, לוסיין רודאו ל"אבי אומנות החלל המודרנית".
חיים וקריירה

בונסטל נולד בסן פרנסיסקו, קליפורניה. את ציורו האסטרונומי הראשון השלים ב-1905, לאחר שצפה בכוכב הלכת שבתאי דרך טלסקופ 300 מ"מ במצפה הכוכבים ליק בסן חוסה. אולם הציור נהרס בשרפה שפרצה בעקבות רעידת אדמה שנה לאחר מכן, ב-1906. בין 1915 ל-1918 הציג תערוכות של יצירותיו בסן פרנסיסקו.
בונסטל למד אדריכלות באוניברסיטת קולומביה בניו יורק. לאחר שנשר בשנה השלישית שלו, עבד כמעצב עבור מספר פירמות אדריכליות מובילות, ביניהן הפירמה של ווילס פולק, "האדם שתכנן את סן פרנסיסקו מחדש".
ב-1920 עזב לאנגליה, שם שם עסק באדריכלות עבור ה-Illustrated London News. ב-1926 חזר לניו יורק. בזמן שלאחר חזרתו, היה חלק מצוות שעיצב את חזית בניין הקרייזלר בסגנון הארט דקו, כמו כן את הנשרים הייחודיים שלו. במהלך תקופה זו, עיצב את אנדרטת סלע פלימות' (המקום בו לכאורה דרכה כף רגלם של מהגרי המייפלאואר באמריקה בפעם הראשונה), בניין בית המשפט העליון של ארצות הברית, בניין הלמזלי ובנייני משרדים ודירות ברחבי ערי בירה בארצות הברית.
במהלך שנות ה-30 המאוחרות, עבר להוליווד, בה עבד כאמן אפקטים מיוחדים (ללא קרדיטים), ויצר צבעי מטה (matte) עבור סרטי קולנוע, ביניהם הגיבן מנוטרדאם (1939), האזרח קיין (1941) וההאמברסונים המופלאים (1942).
חיים וקריירה > מגזינים

כשעבד בתעשיית הקולנוע, הבין בונסטל כי הוא יכול לרתום את כשרונותיו באופטיקה, בניית מיניאטורות וטכניקות ציור בתשוקת האסטורונומיה העמוקה שלו. התוצאה הייתה סדרה של יצירות שפורסמה ב-1944 במגזין לייף בהן מופיע שבתאי כנראה מנקודות מבט שונות על ירחיו השונים. שום דבר הדומה לכך לא נראה לפני כן: יצירותיו נראו כאילו נשלחו צלמים אל החלל ואלו הן תמונותיהן. יצירתו "שבתאי כפי שנראה מטיטאן" (Saturn as Seen from Titan) היא ככל הנראה יצירת נוף-החלל הבדיוני המפורסמת ביותר, ואף נקראת "הציור שהזניק אלפי קריירות" (the painting that launched a thousand careers). היא נעשתה בשילוב של חימר וטכניקות צילום וציור (לדוגמה, לשמי טיטאן הוספה שכבת אובך, שככל הנראה אינו קיים על פני טיטאן האמיתי).
בונסטל חזר על סנסציות אלה בכך שפרסם נוספים מציוריו במגזינים לאומיים מובילים. יצירות אלו ואחרות נאספו לבסוף ונכרכו בספר רב-מכר בשם "The Conquest of Space"‏ (1949), שנכתב בשיתוף עם הסופר ווילי ליי. עבודתו האחרונה של בונסטל בהוליווד הייתה יועץ אפקטים מיוחדים ועצות טכניות בהתנדבות עבור סרטי מדע בדיוני שהפיק ג'ורג' פאל; ביניהם: Destination Moon‏ (1950), When Worlds Collide‏ (1951), מלחמת העולמות (1953), Cat-Women of the Moon‏ (1953) ו-Conquest of Space‏ (1955). משנות ה-50 ועד ה-70 החל בונסטל לאייר עמודי שער של מגזיני מדע בדיוני; במהלכן אייר מעל ל-60 עמודי שער. עמוד השער הראשון שלו היה גיליון אוקטובר 1947 של מגזין "Astounding Science Fiction". בנוסף לעמודי שער, אייר גם הרבה כריכות ספרים.
כשורנר פון בראון ארגן ועידה בנושא טיסה לחלל עבור מגזין Collier's, הוא הזמין את בונסטל לאייר את חזונו לעתיד הטיסות לחלל. זו הייתה הפעם הראשונה בה טיסות לחלל הוצגו כחזון העתיד הקרוב. פון בראון ובונסטל הראו כי חזון זה יכול להתגשם ולהפוך למציאות כבר עם הטכנולוגיה הקיימת אז באמצע שנות ה-50, ושהסיבה לכך שזה עוד לא קורה היא רק כסף ורצון. הרגע המכרע של קיום הוועידה וסדרת המגזינים של Collier's מ-1952–1954, "האדם יכבוש את החלל בקרוב!" בזמן תחילת המלחמה הקרה ורגע לפני ההלם המפכח של שיגור ספוטניק היוו גורם מרכזי בהוצאה לפועל של תוכנית החלל האמריקאית.
בונסטל מת ב-1986 בכרמל, קליפורניה.
מורשת

במהלך חייו זכה בונסטל לכבוד בינלאומי על התרומות שתרם לפיתוח האסטרונאוטיקה המודרנית, ממדליית ארד שהוענקה על ידי החברה הבריטית הבין-כוכבית למקום בהיכל התהילה הבינלאומי של החלל ועד לאסטרואיד הקרוי על שמו. The Conquest of Space זכה בפרס הפנטזיה הבינלאומי לשנת 1951. היכל התהילה של המדע הבדיוני קיבל את בונסטל בשנת 2005, השנה הראשונה בה התקבלו חברים שאינם סופרים.
ציוריו מוערכים על ידי אספנים ומוסדות כגון מוזיאון האוויר והחלל הלאומי והאוסף הלאומי לאמנויות יפות. אחת היצירות הקלאסיות שלו, "שבתאי כפי שנראה מטיטאן", זכתה לכינוי "הציור שהזניק אלפי קריירות". ורנהר פון בראון כתב שהוא "למד לכבד, לא לפחד, את האובססיה של האמן הנפלא הזה לשלמות. ארון התיקיות שלי מלא בסקיצות של ספינות רקטיות ששירטתי בשביל לעזור ביצירות האמנות שלו - רק כדי שיחזיר לי אותן עם... ביקורת נוקבת".
בנוסף, מכתש Bonestell על כוכב הלכת מאדים, והאסטרואיד 3129 Bonestell נקראים על שמו.
ספרים שאוירו על ידי צז'לי בונסטל (רשימה חלקית)

(1949) The Conquest of Space
Across the Space Frontier (1952)
(1953) The End of the World
The World We Live In (1955)
The Exploration of Mars (1956)
Man and the Moon (1961)
Rocket to the Moon (1961)
The Solar System (1961)
Beyond the Solar System (1964)
Mars (1964)
Beyond Jupiter (1972)
The Golden Era of the Missions (1974)
The Art of Chesley Bonestell (2001)
Project Mars: A Technical Tale (2006)
סרטים עם עבודת אומנות מאת צז'לי בונסטל (רשימה חלקית)

The Hunchback of Notre Dame (1939)
Only Angels Have Wings (1939)
משפחת רובינזון השווייצרית (1940)
האזרח קיין (1941)
האמברסונים המופלאים (1942)
Destination Moon (1950)
מלחמת העולמות (1953)
Cat-Women of the Moon (1953), בסרט זה נעשה שימוש לא מורשה ביצירות של בונסטל מהספר, "The Conquest of Space"
Conquest of Space (1955)
Men into Space (סדרת טלוויזיה, 1959–1960)
דוקומנטרי

בונסטל הופיע בסרט דוקומנטרי על פועלו של ג'ורג' פאל מ-1985: The Fantasy Film Worlds of George Pal. ב-2018 נעשה דוקומנטרי על חייו של בונסטל בשם: Chesley Bonestell: A Brush with the Future.
התייחסויות בתרבות הפופולרית

ארתור סי. קלארק התייחס לאיוריו של בונסטל ממגזין לייף של 1944 בספרו "Jupiter Five".
בפרק "Tapestry" ממסע בין כוכבים: הדור הבא, קפטן פיקארד הצעיר מעורב במאבק עם חייזרים במתקן הפנאי בונסטל, נמל חלל הקרוי על שם האמן.
בפרק 35 של "The Long Mars" מאת טרי פראצ'ט וסטיבן בקסטר המתרחש בשנת 2045, הדמות דאגלס באק אומרת "העולם הזה היה... בדיוק כמו ציור של צ'זלי בונסטל".
הערות שוליים

מדיה וקבצים בנושא  בוויקישיתוף
↑  Chesley Bonestell Chronology. By Melvin H. Schuetz, 1999, uPublish.com Parkland Florida, ISBN 1-58112-829-0
↑  Chesley Bonestell.
↑  OBITUARIES : Blended Astronomy and Art : Painter Chesley Bonestell, 98, Dies.
↑  Inductee Profile: Chesley K. Bonestell USA, Inducted in 1989.
↑  "Bonestell, Chesley".
↑  "It's Official! Inductees Named for 2005 Hall of Fame Class".
| --- | --- |
בקרת זהויות :  NLI: 987007274132405171  BIBSYS: 90959167  CiNii: DA10589309  DSI: 3596  GND: 131997084  ISNI: 0000 0000 6687 1889  LCCN: n50042087  NDL: 00520167  PIC: 333884  RERO: 02-A003022705  RKD: 10316  SNAC: w6bz7bxg  ULAN: 500010488  VIAF: 40523861   WorldCat (עם VIAF): 40523861 
השער הראשון שבונסטל אייר עבור Galaxy Science Fiction (פברואר 1951), "קשירת חללית על מאדים בסופת חול במדבר"
מכתש בונסטל כפי שצולם על ידי גשושית MRO.
החברה הגבוהה (סדרת טלוויזיה)

| --- | --- |

 סוגה:  דרמה
 שחקנים:  Nichola Theobald 
 ארץ מקור:  בריטניה
 שפות:  אנגלית
 מקום התרחשות:  לונדון, אסקס 
 מספר עונות:  2
 מספר פרקים:  39
 הפקה
 חברת הפקה:  Hewland International
 מוזיקה:  הוברפוניק 
 אורך פרק:  45 דקות
 שידור
 רשת שידור:  Sky1
 רשת שידור בישראל:  הוט 3
 תקופת שידור מקורית:  16 בפברואר 2003 – 20 ביולי 2005
 קישורים חיצוניים
 דף התוכנית ב-IMDb
 
החברה הגבוהה (באנגלית: Mile High) היא סדרת דרמה בריטית ששודרה במקור בערוץ Sky1 בין השנים 2003 ל-2005. בישראל שודרה הסדרה בערוץ הוט 3.
שם התוכנית נגזר מהמושג "Mile high club", המתייחס למי שקיימו יחסי מין בשעת טיסה.
הסדרה שודרה בארצות הבאות: אוסטרליה, בריטניה, ישראל, ארצות הברית, צרפת, פינלנד, איסלנד, הודו, ניו זילנד, שוודיה ודרום קוריאה.
שיר הנושא של הסדרה הוא "The World Is Mine" של להקת Hooverphonic.
רקע

הסדרה עוסקת באנשי הצוות של חברת התעופה "פרש". חוויותיהם בזמן הטיסות, וגם בין טיסה לטיסה, כאשר הם שוהים בבתי המלון בחו"ל, וחייהם הפרטיים מחוץ לשעות העבודה. רוב הדמויות הן בריטים צעירים המחפשים סטוצים וריגושים. הסדרה נחשבת לסדרת דרמה, אך היא מכילה מעט קומדיה ואף פורנוגרפיה.
שחקנים > העונה הראשונה

ג'ו-אנה נולס - ג'ניס סטיל
נעמי ראיין - ליהן אוונס
אדם סינקלר - ויל או-בראיין
שרה מנרס - קיי סי (קת'רין קאסנדרה) גרגורי
ג'יימס רדמונד - ג'ייסון מורדוך
אמה פרגוסון - אמה קויל
טום ויזדום - מרקו ביילי
מת'יו צ'מברס - ג'ון בריסון
שחקנים > העונה שנייה

ג'ו-אנה נולס - ג'ניס סטיל
נעמי ראיין - ליהן אוונס
אדם סינקלר - ויל או-בראיין
תום וויסדום - מרקו ביילי
קריסטופר וילרייס - נייג'ל קרוקר
ג'ון פיצ'רד - ג'יק פילפס
קטי אדוארד - לורנה ניובולד
לוק רוברט - דן פיטרסון
שרה פרוקי - שורלט טיילור
סקוט אדקינס - אד רוסל
סקי סקטמן - פופי פילפס
ג'ני פורטץ - רייצ'ל פוטר
הר פאקטו

| --- | --- |
אגם הלוע "אגם גן עדן" (Heaven Lake) בקלדרה של ההר.
אגם הלוע "אגם גן עדן" (Heaven Lake) בקלדרה של ההר.
 מידע כללי
 גובה:  2,744 מטר
 מדינה:  הרפובליקה העממית של סין הרפובליקה העממית של סין קוריאה הצפונית קוריאה הצפונית
 מיקום:  גבול מחוז רינאגאנג שבקוריאה הצפונית ומחוז ג'ילין שברפובליקה העממית של סין
 רכס הרים:  הרי צ'אנגבאי 
 התפרצות אחרונה:  1903
 קואורדינטות:  42°0′0″N 128°3′19″E﻿ / ﻿42.00000°N 128.05528°E﻿ / 42.00000; 128.05528
  (למפת קוריאה הצפונית מוגדלת) פיונגיאנג המהונג צ'ונגג'ין נאמפו וונסן סינוויג'ו טאנצ'ון קאצ'ון קסונג סריוון הרפובליקה העממית של סין  רו. קוריאה הדרומית  ים יפן הים הצהוב פאקטו(למפת קוריאה הצפונית רגילה) פיונגיאנג המהונג צ'ונגג'ין נאמפו וונסן סינוויג'ו טאנצ'ון קאצ'ון קסונג סריוון הרפובליקה העממית של סין  רו. קוריאה הדרומית  ים יפן הים הצהוב פאקטו(למפת הרפובליקה העממית של סין רגילה) בייג'ינג שאנגחאי צ'ונגצ'ינג שנג'ן הונג קונג צ'נגדו שניאנג שיאן חרבין אורומצ'י שינינג רוסיה מונגוליה קזחסטן קיר. ט. פק. הודו נפאל ב. בנ. מיאנמר תאי. לא. וי. הפ. ד.ק צ.ק יפןפאקטו(למפת הרפובליקה העממית של סין מוגדלת) בייג'ינג שאנגחאי צ'ונגצ'ינג שנג'ן הונג קונג צ'נגדו שניאנג שיאן חרבין אורומצ'י שינינג רוסיה מונגוליה קזחסטן קיר. ט. פק. הודו נפאל ב. בנ. מיאנמר תאי. לא. וי. הפ. ד.ק צ.ק יפןפאקטו
 
הר פַּאֶקְטוּ (מקוריאנית: 백두산, לעיתים מתועתק כ"באקדו"; בסינית: 长白山, צַ'אנְגְּבַּאיְשַׁאן) הוא הר געש פעיל על גבול סין – קוריאה הצפונית. הוא מתנשא לגובה של 2,744 מטרים מעל פני הים והוא הגבוה בהרי הרכסים צ'אנגבאי ובבאקדודאגן. הוא גם הגבוה מכל הרי חצי האי הקוריאני וצפון־מזרח סין.
בקלדרה שלו אגם לוע הנקרא "אגם גן עדן".
שמורת הטבע "צ'אנגבאי שאן" שבסין הוכרזה על ידי אונסק"ו כשמורה ביוספרית ב-1979, ואילו שמורת הר פאקטו הצפון-קוריאנית הוכרה בתור שכזו על ידי הארגון ב-1989.
אחת מהתפרצויות ההר געש שאירעה לפני כאלף שנה, מכונה "התפרצות המילניום" מפני שהיא מבין האלימות ביותר בהיסטוריה המתועדת. עבר מאז זמן רב, אך כשמדענים צפון קוריאנים זיהו בשנים 2002–2005 רעידות אדמה קטנות מתחת להר, הם היו מודאגים עד כדי כך שהמדינה המסוגרת פנתה למדינות המערב בבקשה לעזרה.
התוצאה הייתה שיתוף פעולה נדיר בין קוריאה הצפונית למדינות שעוינות אותה בדרך כלל. פקידי ממשל בפיונגיאנג החלו לתכנן את שיתוף הפעולה ב–2011, ואחרי שנתיים הגיעו למדינה מומחים להרי געש מארצות הברית ומבריטניה. ביחד עם מדענים מקומיים, חקרו המומחים את ההר ואת דרכי יציאת המאגמה שלו והגיעו לתובנות חדשות על הענק הישן, שבעברו כיסה את כל חצי האי הקוריאני בכמויות אפר עצומות.
להר פאקטו מיוחסת קדושה מאז העת העתיקה. צפון קוריאה הוסיפה להר שכבת "קדושה" חילונית, ההר נערץ מפני שממנו יצאו כוחות הגרילה בשירותו של קים איל-סונג – האב המייסד של קוריאה הצפונית המודרנית – לקרבות נגד היפנים במלחמת העולם השנייה. זהו גם המקום שבו לכאורה נולד בנו, קים ג'ונג איל, אביו של מנהיג המדינה הנוכחי קים ג'ונג און.
הצפון קוריאנים עולים לרגל אל ההר באזור סאמג'יון, ויש לו חשיבות רבה בחיי היומיום במדינה. הוא מרבה להופיע בציורים ובאמצעי תעמולה של השלטון, ושיר שנכתב עליו בשם "הבה נלך להר פאקטו" נחשב פופולרי בקרב ילדים.
צבי בן-משה

| --- | --- |
חתונתם של צבילי ודליה
 לידה:  21 בינואר 1945 (בן 80) מעוז חיים, ישראל 
 מדינה:  ישראל 
 תפקיד:  מנהל כללי 
 
צבי  (צבילי) בן-משה (נולד ב-21 בינואר 1945) הוא איש ציבור ישראלי.
ביוגרפיה

נולד בקיבוץ מעוז חיים. גדל והתחנך בקריית טבעון. השלים לימודי תיכון בבסמ"ת חיפה. הצטרף לגרעין בתנועת הנוער העובד והלומד ושירת בנח"ל המוצנח, סיים בהצטיינות קורס קצינים ועם גמר השירות הצטרף לקיבוץ נווה אור. במלחמת ששת הימים שירת כקצין בחטיבת הצנחנים 55 שהשתתפה בשחרור ירושלים. במלחמת יום הכיפורים שירת באוגדה 143 שהייתה בפיקודו של אריק שרון, בכוח הצנחנים הראשון שחצה את תעלת סואץ (מבצע אבירי לב). השתלם במגמת ניהול במרכז האקדמי רופין. לאחר שורה של תפקידים בקיבוץ נווה אור, בין השאר מנהל ויו"ר "אורטל" – מפעל ליציקות מתכת, יצא בן-משה להקים את המרכז לנוער של "הקיבוץ המאוחד".
מ-1979 שימש כעוזרו של ח"כ יגאל אלון. לאחר פטירתו של אלון שימש כעוזרו של ח"כ יצחק רבין. בין השנים 1984–1987 שימש כעוזר שר הביטחון יצחק רבין לענייני תעשיות ונושאים פוליטיים. כן כיהן כדירקטור בתעשייה האווירית ובמפעלים ביטחוניים נוספים.
בין השנים  1994−1997  כיהן כמרכז האגף הכלכלי ומזכיר פנים של התנועה הקיבוצית המאוחדת. ולאחר יציאתו של אריק רייכמן ל"תנובה" כיהן בתפקיד מזכ"ל משותף לצדו של דובי הלמן. במסגרת התפקיד ריכז את המשא ומתן עם מנהלת הסדר הקיבוצים מול משרד האוצר והבנקים בנושא הסדר חובות הקיבוצים והביא לחתימתו עם האוצר והבנקים. לאחר פרישתו ממשרת המזכ"ל שירת כחבר וכיו"ר מועצות מנהלים  בקיבוצים שונים.
ב-2001 עזב את קיבוצו ומאז הוא מתגורר בזכרון יעקב. כיום (2020) בן-משה פעיל בתנועת המחאה נגד בנימין נתניהו בגין כתבי האישום שהוגשו נגדו.
מאז הקמת ממשלת נתניהו ב-2023 משתתף פעיל בהפגנות נגד ההפיכה המשטרית. מאז המלחמה שנפתחה בטבח 7.10.24 פעיל למען שחרור החטופים והחטופות מפגין מדי יום עם חברות וחברים מסורים בכיכר החטופים בזכרון יעקב.
חיים אישיים

נשוי עץ המשפחה לזוג ארבעה ילדים: התאומות ענת ורותם. הבן דורון נשוי לחברת הכנסת יעל רון בן משה, מטעם סיעת כחול-לבן. הבת צעירה עפרי. לזוג 11 נכדים.
הערות שוליים

↑  עמירם אזוב, צליחה: 60 שעות באוקטובר 1973, אור יהודה: דביר, 2011.
↑  אורטל יציקות לחץ
טביעת הרגל של באדן פאוול

טביעת הרגל של באדן פאוול בפארק גילוול
טביעת הרגל של באדן פאוול היא יציקה, בדרך כלל מברונזה או פליז, של רגל ימין של רוברט באדן פאוול, מייסד תנועת הצופים ואגודת הצופות. הרעיון הוא שאנשים עשויים להכניס את כף רגליהם ליציקה זו, כך שיוכלו לומר שהם "צעדו בעקבות באדן פאוול."
היסטוריה

ועידת הצופים העולמית בשנת 1928 נפתחה רשמית ב-4 במאי בבודפשט. למחרת יצאו משתתפי הוועידה לטיול באגם בלטון ובמקומות אחרים. באותו ערב הגיעו באדן-פאוול, אשתו אוליב והלורד המפטון.
ב־6 במאי התקיימה עצרת בפארק ההכשרות Hárshegy בה השתתפו 9,647 מתוך 25,000 הצופים שהיו אז בהונגריה ועוד 20,000 אורחים מהציבור הרחב. מאוחר יותר, כתב באדן פאוול על המפגש בהארשגי:
זה התרחש בגשם שוטף... אירוע חריג סימן את ביקורי כשהזמינו אותי להטביע את טביעת הרגל שלי באדמה. יציקה זו נלקחה והוטבעה לצמיתות במקום בבטון.
מתוך יציקה זו נוצרו שני עותקים מברונזה, האחד מיועד לפארק ההכשרות הארשגי והשני מתנה לבאדן-פאוול, אותה העביר למטה הצופים הבריטים.
כאשר הקומוניסטים השתלטו על הונגריה ואסרו את קיומה של תנועת הצופים ב-1948, הוחרם פארק ההכשרות ונבנו בתים על האדמה; לא נראתה מאז טביעת כף הרגל ולא "הברונזה המקורית ההונגרית".
נורווגיה

ארגון צופי הבנים הנורווגי קיבל עותק של טביעת הרגל של באדן פאוול במתנה מפארק גילוול מאת ראש המחנה ג'ון תורמן בקיץ 1959. במקביל הוצגה קרן קודו. טביעת הרגל הוצבה לפני הכניסה ל"שטח גילוול הנורווגי להכשרות" בחוות "סברווילי" בטלמרק, נורווגיה.
שם טביעת הרגיל נשארה 41 שנים, עד יוני 2010, אז נמכרה סברוולי. טביעת הרגל הנורווגית של באדן פאוול עזבה את המקום והיא מהווה כיום חלק מהציוד שמשמש בקורסי ההדרכה השנתיים של קורסי תג היער הנורווגיים. ביוני 2012, יציקת פליז נעשתה מטביעת הרגל הנורווגית בבית היציקה Østlandske Lettmetall באלברום, נורווגיה. יציקה זו משמשת במהלך קורסי תג היער כסמל לרוח באדן-פאוול בהכשרות מדריכי התנועה.
הממלכה המאוחדת > פארק גילוול

לפני מלחמת העולם השנייה נוצר עותק של "הברונזה המקורית הבריטית" והוצב בפארק גילוול, המקור נשאר במטה הצופים בלונדון. פארק גילוול הפך על ידי משרד המלחמה בין השנים 1940 - 1945 למרכז פיקוד, הכשרה וחימוש. במהלך תקופה זו טביעת הרגל נותרה ללא הפרעה.
בשנת 1991 ביקרו באנגליה ארבעה חברים מצוות מטה הצופים ההונגרי וראו את טביעת הרגל של באדן-פאוול בגילוול. לבקשתם, נלקחה תבנית פלסטיק של "הברונזה המקורית הבריטית" הראשונה, ששכנה עד אז בבית באדן-פאוול, וממנה יצקו ההונגרים טביעת רגל חדשה, שהותקנה בפארק ההכשרות הצופי החדש שלהם, שניתן להם ב 1991 על ידי ממשלת הונגריה.
הממלכה המאוחדת > האי בראונסי

ביום שישי, 3 באוגוסט 2012, הייתה ארוחת ערב לסגירת קורס תג היער הנורווגי ה-67 שהתקיים באי. עותק של טביעת הרגל של באדן פאוול הוצג על ידי איש הצוות Øystein Gonsholt באי בראונסי, כסמל להוקרת התודה שחשו המשתתפים בקורס ואנשי הצוות, אך גם מטעם חניכי תנועת הצופים של נורווגיה בעבר, בהווה ובעתיד כמחווה לבאדן פאוול, לרעיון הצופיות שלו ולאי בראונסי - המקום בו היה מחנה הצופים הראשון.
בשנת 1963 פתחה קרן הנאמנות הלאומית (הבעלים של האי בראונסי) את האי בפני הציבור, בטקס שערכה אוליב באדן פאוול, המדריכה הראשית העולמית.  ב-13 במאי 2013, במסגרת החגיגות לציון 50 שנה לפתיחה, הותקנה טביעת הרגל של האי בראונסי לצד פסל קיים של לורד באדן-פאוול ונחשפה על ידי אחת מנכדותיו, ג'יליאן קליי, ביתה של בטי קליי, הבת של באדן פאוול. רצונם של התורמים היה שהמתנה שלהם תועיל לאי בראונסי ותפיק שמחה ורוח טובה של באדן פאוול למבקרים באי בראונזי למשך שנים רבות.
רשימת עותקים

| מדינה | עיר | מקום | מקור | הערות |
| --- | --- | --- | --- | --- |
| אוסטרליה | ויקטוריה פוינט | אפראפה | העתק של הדפס משנת 1931, שנעשה על ידי באדן פאוול מביקורו באפרפה. המקור נמצא עכשיו בפארק הצופים של באדן פאוול. |  |
| אל סלבדור | סן סלבדור | מטה איגוד הצופים של אל סלבדור | מתנת ויליאם ד. קמפבל, העתק המקור הבריטי (כנראה) |  |
| הונגריה | בודפשט | מרכז הצופים של שטריליץ פאל | העתק המקור הבריטי |  |
| קניה | ניירובי | מרכז הצופים של רוואלן | לא ידוע |  |
| מקסיקו | קורדובה | הפארק האקולוגי Paso Coyol | לא ידוע |  |
| מקסיקו | Tepoztlán, מורלוס | בית הספר למחנות צופים Meztitla | מתנת ג'ון תורמן, העתק המקור הבריטי |   |
| נורווגיה | טלמרק, נורווגיה | סברוולי | מתנת ג'ון תורמן, העתק המקור הבריטי | באחסון |
| הממלכה המאוחדת | נמל Poole, מחוז דורסט | האי בראונסי | עותק של העותק הנורווגי |  |
| הממלכה המאוחדת | צ'ינגפורד, לונדון | פארק גילוול | העתק המקור הבריטי |  |
| הממלכה המאוחדת | לונדון | איגוד הצופים | מקורי |  |
| ארצות הברית | אלברט, קולורדו | מחנה קריס דובינס | לא ידוע |  |
| ארצות הברית | וורד, קולורדו | Tahosa High Adventure Base | לא ידוע |  |
| ארצות הברית | אגמי מיאמי, פלורידה | Thomas L. Tatham Scout Service Center | עותק של טביעת הרגל של Meztitla במקסיקו |  |
| זימבבואה | פארק גורדון, מטופוס | Zimbabwe Scout Centenary Camp | לא ידוע |   |
הערות שוליים

↑  Miss Kari Aas, who also designed the WAGGGS emblem that was adopted at the World Conference in 1930, attended the 1928 World Scout Conference as one of the Norwegian delegates, and much of the information herein was gleaned from her report.
1 2 3  Ineson, John (באוגוסט 1998). "Baden-Powell's Footsteps". Scouting Association. p. 12. {{cite web}}:  (עזרה)
↑  Visitors' book, Sverveli
↑  Rogers, Peter (1970). Gilwell Park and the White House, a Brief History and Guided Tours. ASIN B00OI8OWS6.
1 2  Øystein Gonsholt, staff member 65. Trefoil-Gilwell training
↑  Legg, Rodney (2005). The Book of Poole Harbour and Town. Halsgrove. p. 130. ISBN 1-84114-411-8.
↑  "Historic scout project at Victoria Point receives National Trust award". Redland City Bulletin. 2014-09-08.
↑  "Footprint of Baden Powell". Historical Marker Database. נבדק ב-2019-09-18.
↑  "What happend [sic] 16 years before at the Scout Centre?". Scout Centre Budapest (באנגלית). 2013-05-10.
↑  "Seva 2011 in Kenya, Africa - Back to Kenya for Alvin, after 22 years... and visit to the Children's Garden Home for seva". coloursoflife.info.
↑  "One of the monuments kept at Rollawan Scout Camp in Nairobi Kenya. On the Photo an OJT participant from Lesotho". scout.org. נבדק ב-2019-09-18.
↑  "Centro Scout Meztitla" (PDF). World Scout Bureau.
↑  "Historia de la Huella de B.P. en el Campo Escuela de Meztitla". Asociación Nacional de Antiguos Scouts de México A.C.
↑  Ed Darrell. "Scouting: In Baden-Powell's footsteps - Millard Fillmore's Bathtub". Millard Fillmore's Bathtub.
↑  "Following the footsteps of Baden-Powell". South Florida Council.
↑  "craig-rix - BPs Footprint". angelfire.com. אורכב מ-המקור ב-2015-01-19.
↑  Scott, Norman. "100th Anniversary of Scouting in Zimbabwe camp". LISTSERV 15.5 - SCOUTS-L Archives. tcu.edu.
טביעת הרגיל של באדן פאוול בדרום פלורידה
טביעת הרגל של באדן פאוול בפארק האקולוגי Paso Coyol בקורדובה, וראקרוס, מקסיקו
טביעת הרגל של באדן פאוול בסן סלבדור
קתי טייסון

| --- | --- |
אין תמונה חופשית
 לידה:  12 ביוני 1965 (בת 59) קינגסטון, הממלכה המאוחדת 
 מדינה:  הממלכה המאוחדת 
 תקופת הפעילות:  מ-1984 
 בן או בת זוג:  קרייג צ'ארלס (1984–1989) 
 פרופיל ב-IMDb
 
קת'רין "קתי" טייסון (באנגלית:  Catherine "Cathy" Tyson; נולדה ב-12 ביוני 1965)
היא שחקנית קולנוע אנגלייה מועמדת פרס גלובוס הזהב ופרס באפט"א לשנת 1986 על הופעתה בסרט "מונה ליזה".
ביוגרפיה

בת לאם אנגלייה ולאב  טרינידדי, נולדה בשכונת קינגסטון שעל התמזה שברובע המלכותי קינגסטון שעל התמזה, לונדון.
טייסון היא אחייניתה של השחקנית הבריטית מועמדת פרס אוסקר סיסלי טייסון.
גדלה בליברפול ונשרה מלימודיה בגיל 17, במטרה ללמוד משחק ב"תיאטרון כל אחד" שבשכונת הופ בעיר.
משם התקדמה לחברת התיאטרון הלאומית "שייקספיר המלכותית".
טייסון התגלתה לראשונה לקולנוע הבריטי בשנת 1986 בדרמה "מונה ליזה" בתפקיד נערת הליווי השחורה סימון לצידו של בוב הוסקינס.
על הופעת הבכורה קיבלה טייסון מועמדויות לפרס גלובוס הזהב ולפרס באפט"א לתפקיד המשנה הטוב ביותר.
לאחר מכן שיחקה טייסון בסרט האימה של וס קרייבן "הסרפנט והקשת" בתפקיד הרופאה ההאיטית מריאל דאצ'אמפ ובדרמה הבריטית המוערכת "כומר" בתפקיד מריה קאריגן, בעלת הבית המנהלת יחסי מין עם האב מת'יו תומאס (טום וילקינסון).
באמצע שנות ה-90 השתתפה בסדרה הבריטית "Band of Gold" וב-2001 בסרט "הזקן שקרא סיפורי אהבה".
בשנת 2021 שיחקה בסרט טלוויזיה של ערוץ 4 "עזרה" על מגפת הקורונה בממלכה המאוחדת.
בשנת 2023 גילמה את ויויאן, אימה של הדמות הראשית בגילומה של וינט רובינסון במיני-סדרת הדרמה "נקודת רתיחה" אשר מהווה המשך לסרט "השף" משנת 2021.
בשנת 2024 שיחקה בסדרת מותחן הפשע "קרימינל רקורד" (אנ') בשירות הסטרימינג "אפל TV פלוס" בתור דוריס מאטיס.